《得盐韵》
明代·李孙宸

炎蒸长日思厌厌，稍爱官閒吏隐兼。交以素心情自剧，饮缘真率兴能添。

行分京雒人为雁，洞在罗浮瀑是帘。书札旧游吾总懒，凭君传语口沾沾。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。